محمد بن علي رّباطي (1861-1939) كان من بين لفنانين تشكيلين لمغاربة لوالا. كيما كاتوحي كنيتو، تولد رّباطي ف رّباط عام 1861. والاكين، كان ساكن ف طانجا، فين — واخا ماتبعش شي تدريب رسمي — كانو كيعاونوه فنانين ؤروپيين، ؤ فين كان كيمكن ليه ياخد لماطرييل د لوان د لما. ف1903، ولا رّباطي طباخ عند رّسام لإرلاندي سير جون لاڤيري، لي ستاقر لأول مرة ف لمغريب ف 1890. لاحض لاڤيري بلي رّباطي كان رسام موهوب ب لوان د لما. كان لمعرض لول د رّباطي ف ݣوپيل ݣاليري ف لندن عام 1916. دار لمعرض تاني ديالو ف مارساي ف فرانصا عام 1919، ؤ لمعرض تالت ف قصر د لمامونية ف رّباط عام 1922. كان كيفضل رّباطي لخدمة ب لوان د لما ف لوراق علا صباغة د زّيت ف توب. كان كيرسم بزاف مدينة طانجا، لقصبة ديالها، ؤ ناس لي فيها. رسم رّباطي شكالات باشارية ب طريقة بسيطة، ؤ كان كيرسم ف لغالبية د لوقت مشهد كبير ملون معا بزاف د ناس. كان ديما كيسني طابلويات ديالو ب لعربية. Powers, Holiday. "محمد بن علي الرباطي". Mathaf Encyclopedia of Modern Art and the Arab World. تطّالع عليه ب تاريخ 2019-10-19.